Unionin yleisen tuomioistuimen tuomio (kahdeksas jaosto) 7.3.2019 – Hautala ym. vastaan EFSA

(asia T-329/17)

(Oikeus tutustua asiakirjoihin – Asetus (EY) N:o 1049/2001 – Karsinogeenisuustutkimuksiin liittyvät asiakirjat, jotka on laadittu tehoaineen glyfosaatti hyväksynnän uusimisen yhteydessä – Asiakirjoihin tutustumista koskevan oikeuden epääminen osittain – Taloudellisten etujen suojaa koskeva poikkeus – Ylivoimainen yleinen etu – Asetus (EY) N:o 1367/2006 – Ympäristöpäästöihin liittyvien tietojen käsite)

1. Euroopan unionin toimielimet – Yleisön oikeus tutustua asiakirjoihin – Pyyntö saada tutustua ympäristöä koskeviin tietoihin – Asetus N:o 1367/2006 – Ympäristöpäästöihin liittyvät tiedot – Käsite – Laaja tulkinta (Euroopan parlamentin ja neuvoston asetuksen N:o 1049/2001 1 ja 4 artikla ja Euroopan parlamentin ja neuvoston asetuksen N:o 1367/2006 johdanto-osan 15 perustelukappale ja 6 artiklan 1 kohta) (ks. 60–63 kohta)

2. Euroopan unionin toimielimet – Yleisön oikeus tutustua asiakirjoihin – Pyyntö saada tutustua ympäristöä koskeviin tietoihin – Asetus N:o 1367/2006 – Ympäristöpäästöihin liittyvät tiedot – Käsite – Todellisia tai ennakoitavissa olevia ympäristöpäästöjä koskevat tiedot – Soveltamisalaan kuuluminen (Euroopan parlamentin ja neuvoston asetuksen N:o 1367/2006 6 artiklan 1 kohta) (ks. 85–88 kohta)

3. Euroopan unionin toimielimet – Yleisön oikeus tutustua asiakirjoihin – Pyyntö saada tutustua ympäristöä koskeviin tietoihin – Asetus N:o 1367/2006 – Ympäristöpäästöihin liittyvät tiedot – Käsite – Tietojen ja tarkoitettujen päästöjen välinen suora yhteys ei riitä [Euroopan parlamentin ja neuvoston asetuksen N:o 1049/2001 4 artiklan 2 kohta ja Euroopan parlamentin ja neuvoston asetuksen N:o 1367/2006 johdanto-osan 2 perustelukappale sekä 1 artikla, 2 artiklan 1 kohdan d alakohta ja 6 artiklan 1 kohta) (ks. 96–99 kohta)

4. Kansainväliset sopimukset – Unionin tekemät sopimukset – Tiedon saannista, yleisön osallistumisoikeudesta päätöksentekoon sekä muutoksenhaku- ja vireillepano-oikeudesta ympäristöasioissa tehty yleissopimus (Århusin yleissopimus) – Vaikutukset – Ensisijaisuus unionin johdettuun oikeuteen perustuviin toimiin nähden – Johdetun oikeuden tulkinta unionin tekemien kansainvälisten sopimusten kannalta – Yhdenmukaista tulkintaa koskeva velvollisuus (Århusin yleissopimuksen 4 artiklan 4 kappale; Euroopan parlamentin ja neuvoston asetuksen N:o 1367/2006 6 artiklan 1 kohta) (ks. 101–103 kohta)

5. Euroopan unionin toimielimet – Yleisön oikeus tutustua asiakirjoihin – Pyyntö saada tutustua ympäristöä koskeviin tietoihin – Asetus N:o 1367/2006 – Ympäristöpäästöihin liittyvät tiedot – Käsite – Soveltamisala (Euroopan parlamentin ja neuvoston asetuksen N:o 1367/2006 6 artiklan 1 kohta) (ks. 106, 107 ja 112–114 kohta)

Aihe

SEUT 263 artiklaan perustuva vaatimus EFSA:n 14.3.2017 tekemän päätöksen osittaiseksi kumoamiseksi sikäli kuin siinä evättiin osittain oikeus saada tutustua kahteentoista karsinogeenisuustutkimukseen, jotka koskivat tehoaine glyfosaattia ja jotka oli laadittu kyseisen aineen hyväksynnän uusimismenettelyn yhteydessä kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annetun Euroopan parlamentin ja neuvoston asetuksen (EY) N:o 1107/2009 (EUVL 2009, L 309, s. 1) mukaisesti.

Ratkaisu

1) Euroopan elintarviketurvallisuusviranomaisen (EFSA) 14.3.2017 tekemä päätös kumotaan siltä osin kuin EFSA eväsi oikeuden saada tutustua kahdentoista karsinogeenisuustutkimuksen, jotka koskivat tehoaine glyfosaattia, osiin ”Aineisto, koeolosuhteet ja menetelmät” sekä ”Tulokset ja analyysit”.

2) EFSA vastaa omista oikeudenkäyntikuluistaan, ja se velvoitetaan korvaamaan Heidi Hautalan, Michèle Rivasin, Benedek Jávorin ja Bart Staesin oikeudenkäyntikulut.